Öllern

Öllern is een Verwandtschops-Beteikend, de de beiden direkten Vörfohren meent, dat sünd Mudder un Vadder. De Utdruck Öllern meent hier Naam un Beteikend blots  bi de Minschen. Öllern gifft dat ebenso bi de Deierten un ok bi de Planten.

Dat Woort Öllern koomt vun "de Ölleren" un et gifft dat blots as Mehrtahlwoort.

In Düütschland gift dat bi de Minschen dree ünnerscheedlik Oorten vun Öllernschop:

 Bi de biologisch Öllernschop koomt de Eizell vun de Mudder un de Saatzell vun den Vadder. Dormit stimmt de Arvanlagen twüschen Kind un Öllern öbereen.
 Bi de rechtlik Öllernschop gifft dat tominst twee Ünnerscheeden:
 a) De Mudder het dat Kind op de Welt bröcht un de Vadder het dat Kind as sien eegen annahmen.
 b) De Öllern (villicht ok blots een dorvun) hebbt dat Kind adoptiert.
 Bi de sotschale Öllernschop gifft dat mehr Ünnerscheeden:
 a) Steeföllern: Steefmudder, Steefvadder = is de niee Fro oder Keerl vun den eegen Öllerndeel. Dorto segg'n denn, dat Kind is mit dat nee Öllerndeel indirekt verswagert.
 b) Pleegöllern: Pleegmudder, Pleegvadder = se nehmt dat Kind för korte Tied oder för jümmers (bet dat Kind utwussen is) as Pleegkind op un treckt et groot.
 c) Melkmodder: Is eene annere Modder, de dat Kind söögt het, wiel villicht de richtig Modder keen Melk harr.

Kategorie:Sellschop